b'\n_START_ARTICLE_\nOhridsko jezero\n_START_SECTION_\nGeografija\n_START_PARAGRAPH_\nLega jezera je na zahodni strani Dinarskega gorstva globoki in zaprti kotlini. Z vseh strani, \xc5\xa1e posebej z zahodne in vzhodne strani, ga obkro\xc5\xbeajo visoke gore. Na vzhodu je gora Gali\xc4\x8dica (2255 m), na zahodu pa Mokra Planina in Jablanica (1945 m)._NEWLINE_Jezero se nahaja na nadmorski vi\xc5\xa1ini 695 metrov._NEWLINE_V jezero se zliva 40 rek, od tega 23 na albanski in 17 na makedonski strani.\n_START_SECTION_\nNastanek\n_START_PARAGRAPH_\nOhridsko jezero skupaj s Prespanskim jezerom pripada skupini Desaretskih jezer, ki izvirajo iz geotektonske depresije v pliocenu (pred 5,3-1,8 milijoni let). S tem ga uvr\xc5\xa1\xc4\x8damo med najstarej\xc5\xa1a \xc5\xa1e obstoje\xc4\x8da jezera podobno kot Bajkalsko jezero, Tanganji\xc5\xa1ko jezero in jezero Titikaka. Ve\xc4\x8dina drugih jezer dosega starost manj kot 100.000 let predno se popolnoma napolnijo s sedimenti. V primeru Ohridskega jezera, pa se predvideva, da je ta proces upo\xc4\x8dasnjen zaradi velike globine in majhnega vnosa usedlin iz filtriranih pomladnih pritokov. Poleg tega je Ohrid-Korca graben ju\xc5\xbeno od jezera \xc5\xa1e vedno tektonsko aktiven in bi lahko odpravljal u\xc4\x8dinke sedimentacije z izpodrivanjem. V nasprotju z Ohridskim jezerom, pa je verjetno, da se je Prespansko jezero izsu\xc5\xa1ilo \xc5\xbee ve\xc4\x8dkrat v svoji zgodovini, kot posledica njegovega kra\xc5\xa1kega podzemlja. V letu 2008 so makedonski mediji poro\xc4\x8dali, da bodo mednarodni strokovnjaki raziskali jezero, da bi ugotovili njegovo starost.\n_START_SECTION_\nArheologija in zgodovina jezera\n_START_PARAGRAPH_\nObre\xc5\xbeje jezera je naseljeno od prazgodovine. Najstarej\xc5\xa1e arheolo\xc5\xa1ke najdbe izhajajo iz obdobja neolitika, okoli 6000 pred na\xc5\xa1im \xc5\xa1tetjem. Samo na makedonski strani jezera so odkrili ve\xc4\x8d kot 170 arheolo\xc5\xa1kih najdi\xc5\xa1\xc4\x8d.'